CELEX: 32007D0128
Language: bg
Date: 2007-02-20 00:00:00
Title: 2007/128/ЕОРешение на Комисията от 20 февруари 2007 година за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Унгария и Обединеното кралство (нотифицирано под номер C(2007) 510) (Текст от значение за ЕИП )

22.2.2007   
            
            
               BG
            
            
               Официален вестник на Европейския съюз
            
            
               L 53/26
            
         
      РЕШЕНИЕ НА КОМИСИЯТА
   
   от 20 февруари 2007 година
   за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Унгария и Обединеното кралство
   (нотифицирано под номер C(2007) 510)
   (текст от значение за ЕИП)
   (2007/128/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, прилагани при обмена вътре в Общността на някои живи животни и продукти с оглед изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца от подтип H5N1 по домашните птици в Общността и за отмяна на Решение 2006/135/ЕО (3) въвежда някои защитни мерки, за да се предотврати разпространението на инфлуенцата по птиците в незаразените с болестта части на Общността посредством движението на птиците, както и на продуктите от тях.
            
         
               (2)
            
            
               Комисията прие Решение 2007/79/ЕО от 31 януари 2007 г. за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Унгария, за да потвърди области А и Б в Унгария (4) и продължителността на тази регионализация след избухването на тази болест в Унгария.
            
         
               (3)
            
            
               Епидемиологичната ситуация с избухването на инфлуенца по птиците от подтип H5N1 по домашните птици в Унгария изисква да бъдат изменени зоните с ограничен достъп и продължителността на мерките.
            
         
               (4)
            
            
               Комисията прие Решение 2007/83/ЕО от 5 февруари 2007 г., с което се изменя Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Обединеното кралство вследствие на избухването на високопатогенна инфлуенца по птиците от подтип H5N1 в Обединеното кралство.
            
         
               (5)
            
            
               Мерките, предприети от Обединеното кралство в рамките на Решение 2006/415/ЕО, включително създаването на области А и Б, както е предвидено в член 4 от посоченото решение, бяха преразгледани в рамките на Постоянния комитет по хранителната верига и здравето на животните.
            
         
               (6)
            
            
               Следователно е необходимо Решение 2006/415/ЕО да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/415/ЕО се заменя с текста в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 20 февруари 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 395, 30.12.1989 г., стр. 13. Директива, последно изменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33).
   
      (2)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).
   
      (3)  ОВ L 164, 16.6.2006 г., стр. 51. Решение, последно изменено с Решение 2007/83/ЕО (ОВ L 33, 7.2.2007 г., стр. 4).
   
      (4)  ОВ L 26, 2.2.2007 г., стр. 5.
   
      ПРИЛОЖЕНИЕ
      
         
            „ПРИЛОЖЕНИЕ
            ЧАСТ А
            Област А се установява в съответствие с член 4, параграф 2:
            
                        Код по ISO на страната
                     
                     
                        Държава-членка
                     
                     
                        Област А
                     
                     
                        Дата, до която се прилага
                        член 4, параграф 4, буква б), iii)
                     
                  
                        Код
                        (ако има такъв)
                     
                     
                        Име
                     
                  
                        HU
                     
                     
                        УНГАРИЯ
                     
                     
                        00006
                     
                     
                        В област Csongrád общините:
                     
                     
                        12.3.2007 г.
                     
                  
                        Защитена зона
                     
                     
                        Derekegyház
                        Покрайнините на Nagymágocs (частично).
                        Малка част от областта в радиус 3 км от първото избухване, западно от града.
                        Покрайнините на Szentes (само Lapistó)
                     
                  
                        Зона под наблюдение
                     
                     
                        Árpádhalom (частично).
                        Градът и северните, западните и южните покрайнини.
                        Fábiánsebestyén
                        Покрайнините на Hódmezővásárhely (частично).
                        Малка част от покрайнините в радиус 10 км от второто избухване, северно от града.
                        Mártély (частично).
                        Североизточната част на града.
                        Mindszent (частично).
                        Източната част на града.
                        Nagymágocs (частично).
                        Останалата част от града.
                        Szegvár
                        Покрайнините на Székkutas (частично).
                        Северозападните покрайнини на града.
                        Покрайнините на Szentes (частично).
                        Източната, югоизточната и южната част на града (с изключение на Lapistó).
                     
                  
                        UK
                     
                     
                        ОБЕДИНЕНО КРАЛСТВО
                     
                     
                         
                     
                     
                         
                     
                     
                        12.3.2007 г.
                     
                  
                        Защитена зона
                     
                     
                        00154
                     
                     
                        Част от графство Съфолк, намираща се в окръжност с радиус 3 км в точка с картови данни TM4009079918 (1)
                        
                     
                  
                        Зона под наблюдение
                     
                     
                        00154
                     
                     
                        Част от графство Съфолк, намираща се в окръжност с радиус 10 км в точка с картови данни TM4009079918 (1)
                        
                     
                  ЧАСТ Б
            Област Б се установява в съответствие с член 4, параграф 2:
            
                        Код на страната по ISO
                     
                     
                        Държава-членка
                     
                     
                        Област Б
                     
                     
                        Дата, до която се прилага
                        член 4, параграф 4, буква б), iii)
                     
                  
                        Код
                        (ако има такъв)
                     
                     
                        Име
                     
                  
                        HU
                     
                     
                        УНГАРИЯ
                     
                     
                        00006
                     
                     
                        В област Csongrád общините:
                        Árpádhalom (частично).
                        Източните покрайнини на града.
                        Baks
                        Balástya
                        Csanytelek
                        Csongrád
                        Dóc
                        Eperjes
                        Felgyő
                        Hódmezővásárhely (частично).
                        Градът, западните покрайнини, източните покрайнини и останалата част от северните покрайнини.
                        Kistelek
                        Nagytőke
                        Mindszent (частично).
                        Останалата част.
                        Mártély (частично)
                        Останалата част.
                        Ópusztaszer
                        Pusztaszer
                        Székkutas (частично).
                        Останалата част.
                        Szentes (частично).
                        Градът и западните и северните покрайнини.
                        Tömörkény
                     
                     
                        12.3.2007 г.
                     
                  
                        UK
                     
                     
                        ОБЕДИНЕНО КРАЛСТВО
                     
                     
                         
                     
                     
                         
                     
                     
                        12.3.2007 г.
                     
                  
                        00154
                        00162
                     
                     
                        Частите от графства Норфолк и Съфолк, намиращи се в следните граници:
                        От координати TM357400 (2) на картата следвайте второстепенен път на запад до кръстопът под формата на буквата Т с координати на картата TM346400 (2). Завийте надясно по B1083 и продължете на север по B1083 до кръгово движение с координати TM292500 (2). Завийте наляво по A1152 и продължете на запад и после на юг до кръговото движение с координати TM259493 (2). Завийте надясно по B1079 и продължете на запад и после на северозапад до кръстопътя с координати TM214538 (2). Завийте наляво по B1078 и продължете на запад до кръстопътя с A140(T) с координати TM111548 (2). Завийте надясно и продължете на север по A140(T) до кръстопътя с A47(T) с координати TG219038 (2). Завийте надясно и продължете на североизток, а после на изток по A47(T) до кръгово движение с координати TG518084 (2). Завийте по A149 и продължете на югозапад до кръстопът с координати TG521080 (2). Следвайте B1141 на югоизток до кръстопътя с второстепенен път с координати TG525078 (2). Завийте наляво по второстепенния път и продължете на изток до кръстопът с формата на буквата Т с друг второстепенен път на крайбрежието с координати TG531079 (2) (границата се разширява директно на изток до брега с координати TG532078 (2) и следва брега на юг до точката с координати TM357400 (2)).
                     
                  
      
      
         (1)  Картовите данни са британските национални картови данни.
      
         (2)  Картовите данни са британските национални картови данни.“